
****



**PROPOZÍCIE AMFO 2023**

OKRESNÁ SÚŤAŽ AMATÉRSKEJ FOTOGRAFIE

**A. / Všeobecná charakteristika**

Hlavným cieľom súťažeje nadobúdanie vedomostí, rozvíjanie zručností a umelecko-odborný rast jednotlivcov   
a kolektívov prostredníctvom poznávania, realizácie a prezentácie umeleckej tvorby v oblasti amatérskej fotografickej tvorby.   
Vyhľadávanie autentických tvorcov a zároveň vytváranie priestorov na rozvoj tvorivosti a technickej zdatnosti detí, mládeže i dospelých z rôznych regiónov Slovenska, na prezentáciu diel rôzneho tematického a žánrového zamerania, na porovnanie ich umeleckej a technickej úrovne.   
Prispievanie k zmysluplnému využívaniu voľného času, prepájať fotografickú komunitu, podporu rôznorodosti prístupov a šírenie nadšenia pre fotografiu. Vyhlasovateľom, odborným garantom a hlavným finančným partnerom je Národné osvetové centrum z poverenia Ministerstva kultúry SR.   
Organizátormi sú regionálne a krajské osvetové a kultúrne strediská, mestské kultúrne strediská a ďalšie kultúrne subjekty.

Odporúčaná téma pre 51. ročník, ktorá nie je povinná a tou je: **IDENTITA**

**B./ Súťažné kategórie**

**I. skupina: autori do 15 rokov**

A. kategória: samostatné fotografie

B. kategória: diptych

**II. skupina: autori od 15 do 25 rokov**

A. kategória: samostatné fotografie

B. kategória: diptych

**III. skupina: autori nad 25 rokov**

A. kategória: samostatné fotografie

B. kategória: diptych  
**Bez rozlíšenia veku:**C.kategória: cykly a seriályD**.** kategória: experiment

\* V každej z kategórii môžu byť aj farebné aj čiernobiele fotografie, v kategórii diptych sa môžu aj skombinovať.

\* V kategórii **samostatné fotografie** je limit pre jednotlivé fotografické diela **maximálne 4 fotografie**.   
\* Limit pre kategóriu **diptych** sú **maximálne dve dvojice** fotografií, teda **maximálne 4 fotografie**.  
\* V kategórii **cykly a seriály** je možné prihlásiť len **jeden súbor**, ktorého obsahom sú **minimálne 3 a maximálne 5 fotografií** obsahovo i formálne jednotných.   
\*V kategórii **experiment** je možné prihlásiť len **jeden súbor**, ktorý môže obsahovať **maximálne 10 fotografií.** Zároveň je potrebné stručne objasniť ich zámer. V prípade vytvorenia originálneho fotografického artefaktu   
je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.

**C./ Podmienky pre súťažiacich**

Súťažiaci sa prihlasuje do vekových skupín **podľa veku**, ktorý dosiahol v roku vzniku fotografie.   
Podmienkou účasti v súťaži je **predloženie autorskej fotografie alebo experimentálneho diela**   
v digitálnej a tlačenej verzii, zodpovedajúcej základným kritériám súťaže.   
Do súťaže je možné zaslať len diela, ktoré vznikli v rokoch 2019 – 2023 a zároveň **sa nezúčastnili**   
na žiadnom inom ročníku súťaže AMFO.   
Autor prechádza všetkými kolami súťaže **s tými istými** fotografickými dielami.   
Autor nesmie prihlásiť rovnaké fotografie do viacerých kategórií v súťaži. Ide aj o varianty v čiernobielej/farebnej fotografii.   
**Nie je možné** prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.  
  
Do prihlášky je autor povinný napísať použitú **foto-techniku** (napr. digitálna & analógová fotografia, gumotlač, kyanotypia a pod. ) a nahrať všetky prihlásené fotografie vo formáte JPG s 300dpi.   
**Veľkosť fotografie nesmie byť nižšia než 2 MB ani presiahnuť 10 MB7**.   
Každá fotografia musí byť pomenovaná v presnom poradí: **veková skupina / kategória / meno / priezvisko / názov diela**.   
Pre tlač fotografií je povinný **formát 30 x 40 cm** (aj 30 x 45 cm), **40 x 30 a štvorcový formát 30 x 30 cm**.   
Každý autor je povinný **označiť** svoje súťažné fotografie **na rube identifikačným štítkom – textom**, ktorý je súčasťou prihlášky.   
Fotografie je potrebné **podlepiť** v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie.

**PRIHLÁSENIE:**Do súťaže sa prihlásite vyplnením **ELEKTRONICKÉHO FORMULÁRA** na stránke:  
Národného osvetového centra:<https://www.nocka.sk/chcemsaprihlasit>

**VIDEO POSTUP:**Ako pracovať v elektronickom prihlasovacom systéme NOC:- video je návodom **ako sa do súťaže prihlásiť / PRE ÚČASTNÍKOV**   
- LINK: <https://www.youtube.com/watch?v=DpZCgtg4aUg>

**D. / Záverečné ustanovenia**

Súťažiaci prihlásením do súťaže vyhlasuje, že berie na vedomie, že vyhlasovateľ súťaže: 7.8.1. vyhotovením a/alebo použitím fotodokumentácie a/alebo video dokumentácie z priebehu podujatia v súvislosti so súťažou alebo s inými sprievodnými podujatiami podľa ods. 7.7 nijakým spôsobom nezasahuje do práv súťažiaceho na ochranu osobnosti, ustanovených § 11 zákona č. 40/1964 Zb. Občianskeho zákonníka (ďalej OZ).  
Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon, a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra. V dôsledku nesplnenia akýchkoľvek podmienok uvedených v týchto propozíciách nemusí byť súťažiaci prijatý do súťaže alebo môže byť zo súťaže vyradený. Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.

***Neprevzaté ceny sa autorom nezasielajú. Je možné si ich vyzdvihnúť u organizátora do pol roka po podujatí. Nevyzdvihnuté vecné ceny organizátori použijú v ďalšom ročníku súťaže.   
Ocenené a vystavené diela budú vzhľadom na ich ďalšie prezentovanie vrátené autorom do konca roku 2023.***

Súťažiaci prehlasuje, že sa oboznámil s podmienkami spracúvania osobných údajov

Ľubovnianskeho osvetového strediska, ktoré sú dostupné na [www.osvetalubovna.sk](http://www.osvetalubovna.sk)

<https://www.nocka.sk/sutaze-a-prehliadky/amfo/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UZÁVIERKA SÚŤAŽNÝCH PRÁC: *10. MAREC 2023***

**ADRESA:**Ľubovnianske osvetové stredisko  
Nám. gen. Štefánika 5, 064 01 Stará Ľubovňa

**Obálku označte: *AMFO - OKRES 2023***

**E-mail:** [osvetasl@nextra.sk](mailto:osvetasl@nextra.sk)  **Tel. kontakt:** 0908 998 795